স্টাফ রিপোর্টার ॥ শায়েস্তাগঞ্জে নুরপুর ইউনিয়নের বাহরপুর গ্রামে বাশঁ কাটাকে কেন্দ্র করে প্রতিপক্ষের হামলায় উভয় পক্ষের ১০জন আহত হয়েছে। জানা যায়া, গতকাল বিকাল ৪টার দিকে ওই গ্রামের মজলিস মিয়ার একটি বাশ ঝাড়ে বাশঁ কাটতে যায় শামীম মিয়া এতে মজলিশ মিয়া বাধা দেয়। কথা কাটাকাটির এক পর্যায়ে উভয় পক্ষের লোকজন সংঘর্ষে জড়িয়ে পড়ে। এতে উভয় পক্ষের ১০ জন আহত হয়। গুরুতর আহত অবস্থায় মজলিস মিয়া (৭৫), লুৎফা বেগম (৪০), লুচিয়া খাতুন (৩৫), আনোয়ার (৩৮), রশিদ মিয়া (২৮), শামীম মিয়া (২০) কে হবিগঞ্জ আধুনিক সদর হাসপাতালে ভর্তি করা হয়েছে।